RAPPORT TAL-KUMMISSJONI LILL-KUNSILL Rapport tal-2006-2010 dwar l-implimentazzjoni ta’ skema ta’ għajnuna nazzjonali fit-tul għall-agrikoltura fir-reġjuni tat-Tramuntana tal-Finlandja u l-Isvezja skont id-Deċiżjonijiet 2009/3067 u 2010/6050 /* COM/2012/0358 final */





RAPPORT TAL-KUMMISSJONI LILL-KUNSILL Rapport tal-2006-2010 dwar l-implimentazzjoni ta’ skema ta’ għajnuna nazzjonali fit-tul għall-agrikoltura fir-reġjuni tat-Tramuntana tal-Finlandja u l-Isvezja skont id-Deċiżjonijiet 2009/3067 u 2010/6050 WERREJ 1........... INTRODUZZJONI....................................................................................................... 3 2........... PRINĊIPJI ĠENERALI TAL-GĦAJNUNA NORDIKA.............................................. 3 2.1........ Għanijiet tal-Għajnuna..................................................................................................... 3 2.2........ Awtorizzazzjonijiet tal-Kummissjoni................................................................................ 3 2.3........ Reġjuni koperti mill-Għajnuna......................................................................................... 4 2.4........ Rabta mal-produzzjoni.................................................................................................... 4 3........... BIDLIET RIĊENTI FL-ISKEMA TA' GĦAJNUNA NORDIKA................................. 5 3.1........ Evalwazzjoni tal-iskema ta' għajnuna............................................................................... 5 3.2........ Riforma tal-iskemi ta' għajnuna........................................................................................ 5 4........... GĦAJNUNA NORDIKA FIL-FINLANDJA 2006-2010............................................. 6 4.1........ Awtorizzazzjonijiet mogħtija............................................................................................ 6 4.2........ Għajnuna mogħtija.......................................................................................................... 7 4.3........ Volumi ta' produzzjoni fiż-żona li tirċievi l-Għajnuna Nordika........................................... 8 4.4........ Żvilupp tal-ekonomija agrikola fir-reġjun tal-Għajnuna Nordika..................................... 10 5........... Għajnuna Nordika fl-Isvezja 2006-2010................................................... 11 5.1........ Awtorizzazzjonijiet mogħtija.......................................................................................... 11 5.2........ Għajnuna mogħtija........................................................................................................ 11 5.3........ Volumi ta' produzzjoni fiż-żona li tirċievi l-Għajnuna....................................................... 12 5.4........ Żvilupp tal-ekonomija agrikola fir-reġjun li jirċievi l-Għajnuna......................................... 13 6........... Konklużjonijiet................................................................................................. 14 6.1........ Il-Finlandja................................................................................................................... 14 6.2........ L-Isvezja...................................................................................................................... 15 1. INTRODUZZJONI Skont l-Artikolu 142 tal-Att ta' Adeżjoni mal-Unjoni Ewropea tal-Awstrija, il-Finlandja u l-Isvezja[1], il-Kummissjoni awtorizzat lill-Finlandja u lill-Isvezja biex jagħtu għajnuna nazzjonali fit-tul għall-agrikoltura fir-reġjuni tat-Tramuntana, bl-iskop li tiżgura li tibqa' ssir l-attività agrikola. Din l-għajnuna tissejjaħ għajnuna Nordika ("l-Għajnuna"). Dan ir-rapport jiġi preżentat lill-Kunsill f'konformità mar-rekwiżit ta' rappurtar tal-Artikolu 143 tal-Att ta' Adeżjoni, fejn huwa stipulat li l-Kummissjoni, kull ħames snin, għandha tippreżenta rapport dwar l-awtorizzazzjonijiet mogħtija u r-riżultati tal-għajnuna mogħtija fil-kuntest tal-awtorizzazzjonijiet imsemmija. Ir-rapporti preċedenti saru fl-1996, fl-2002[2] u fl-2007[3]. 2. PRINĊIPJI ĠENERALI TAL-GĦAJNUNA NORDIKA 2.1. Għanijiet tal-Għajnuna L-Għajnuna tingħata, b’mod partikolari, sabiex tiġi konservata l-produzzjoni tradizzjonali primarja u l-ipproċessar naturalment adattat għall-kundizzjonijiet klimatiċi tar-reġjuni, ittejjeb l-istrutturi għall-produzzjoni, il-kummerċjalizzazzjoni u l-ipproċessar ta' prodotti agrikoli, tiffaċilita r-rimi ta’ dawn il-prodotti u tiżgura li l-ambjent ikun protett u l-kampanja konservata. 2.2. Awtorizzazzjonijiet tal-Kummissjoni L-Għajnuna hija awtorizzata minn Deċiżjonijiet tal-Kummissjoni separati għall-Finlandja u l-Isvezja rispettivament. Il-kundizzjonijiet bażiċi huma stabbiliti fl-Artikolu 142 tal-Att ta' Adeżjoni; l-ammont totali tal-għajnuna mogħtija għandu jkun suffiċjenti biex tiġi konservata l-attività agrikola fir-reġjuni tat-Tramuntana iżda ma jistax iwassal għal appoġġ ġenerali li jaqbeż il-livell ta' appoġġ li jkun hemm matul perjodu ta' referenza ta' qabel l-adeżjoni, definit fl-awtorizzazzjonijiet. Ukoll, b'rabta mal-livelli ta' referenza, l-għajnuna ma tistax tkun marbuta ma' produzzjoni futura jew twassal għal żieda fil-produzzjoni. L-ewwel Deċiżjoni dwar il-Finlandja ġiet adottata fl-1995 (95/196/KE[4]), riformulata bid-Deċiżjoni 2002/404/KE[5] u bid-Deċiżjoni C(2009)3067. Il-ħlas massimu awtorizzat bħalissa huwa dak ta' EUR 358 miljun/sena. L-ewwel Deċiżjoni dwar l-Isvezja ġiet adottata fl-1996 (96/228/KE[6]) u riformulata bid-Deċiżjoni C(2010)6050. Il-ħlas massimu annwali awtorizzat huwa SEK 318.67 miljun (madwar EUR 35.41 miljun: ir-rata ta' skambju użata f'dan ir-rapport hija 9.0 SEK/EUR). 2.3. Reġjuni koperti mill-Għajnuna Ir-reġjuni koperti bl-iskema tal-Għajnuna huma definiti fid-Deċiżjonijiet rispettivi u jinsabu fit-Tramuntana tat-62 parallel u f'xi żoni qrib li jinsabu fin-Nofsinhar tal-parallel affettwati minn kundizzjonijiet klimatiċi li jixxiebħu u li jagħmlu l-attività agrikola pjuttost diffiċli. Il-fatturi kkunsidrati meta jiġu determinati ż-żoni huma densità baxxa ta' popolazzjoni (massimu ta' 10 residenti/km2), Erja Agrikola Użata (EAU) bħala proporzjon tal-erja totali (<10 %), erja agrikola użata għall-kultivazzjoni tal-għelejjel maħsuba għall-konsum uman bħala proporzjon tal-EAU (≤ 20 %), u muniċipalitajiet imdawra b'muniċipalitajiet oħra li huma diġà msemmija (anke meta ma jissodisfawx l-istess rekwiżiti). Fil-Finlandja, iż-żona li tirċievi l-Għajnuna bħalissa tkopri 1 417 140 ettaru (ha) tal-EAU (55.5 % tal-EAU totali) u fl-Isvezja 335 676 ha tal-EAU (11 % tal-EAU totali[7]). Figura 1: Żoni li jingħataw l-appoġġ fil-Finlandja (C1-C4) u l-Isvezja (1-3). 2.4. Rabta mal-produzzjoni L-Għajnuna hija limitata għal oqsma speċifiċi tal-agrikoltura, hekk kif definita għal kull Stat Membru fid-Deċiżjoni rispettiva. L-Għajnuna tingħata abbażi ta' unitajiet ta' produzzjoni, unitajiet ta' bhejjem (LU) jew ettari, bl-eċċezzjoni tal-appoġġ għall-ħalib u t-trasport tiegħu, fejn jiġu appoġġjati l-kwantitajiet imqassma u trasportati. L-għajnuna tal-Finlandja għar-renni tingħata abbażi ta' kull annimal. Kif iddikkjarat aktar qabel, b'rabta mal-perjodu ta' referenza, l-għajnuna ma tistax tkun marbuta ma' produzzjoni futura jew twassal għal żieda fil-produzzjoni. Il-perjodi ta' referenza huma stipulati fid-Deċiżjoni rispettiva għal kull Stat Membru skont il-qasam. Il-kwantità ta' referenza għall-produzzjoni tal-ħalib fil-Finlandja ġiet, bosta drabi, ikkonformata mal-iżviluppi marbuta mal-PAK fil-qasam tal-ħalib. Madankollu, ir-reviżjoni tal-2009-2010 tal-iskemi tal-Għajnuna tal-Finlandja u l-Isvezja neħħiet ir-rabta bejn il-kwoti tal-ħalib individwali tal-PAK u l-ħlasijiet tal-għajnuna. Minflok, introduċiet restrizzjoni biex tali għajnuna ma titħallasx għall-kwantità tal-ħalib fir-reġjun, suġġetta għal imposta għaż-żejjed fil-kuntest tas-sistema tal-kwota tal-ħalib. 3. BIDLIET RIĊENTI FL-ISKEMA TA' GĦAJNUNA NORDIKA 3.1. Evalwazzjoni tal-iskema ta' għajnuna Wara aktar minn 10 snin ta' applikazzjoni, il-Kummissjoni nediet evalwazzjoni tal-iskema ta' Għajnuna, li ġiet iffinalizzata fl-2007[8]. L-evalwazzjoni analizzat sa' liema livell intlaħqu l-għanijiet tal-iskema, l-effetti potenzjali, jekk l-istrumenti kinux għadhom xierqa u ġustifikati flimkien mal-effettività, l-effiċjenza u r-relevanza tal-Għajnuna. Ir-riżultati tal-evalwazzjoni ssuġġerew li l-iskemi ta' Għajnuna: · ikkontribwixxew biex jinżammu l-attivitajiet agrikoli, il-produzzjoni u l-użu tal-art fir-reġjuni konċernati; · għadhom meħtieġa sabiex jintlaħqu l-għanijiet tal-Artikolu 142 fir-rigward taż-żamma tal-attività agrikola fir-reġjuni konċernati u għalhekk għadhom rilevanti; · jistgħu jiġu riformulati (simplifikati). Abbażi tar-rakkomandazzjonijiet tal-evalwazzjoni u l-iżviluppi tal-produzzjoni, iż-żewġ Stati Membri proponew li ssir reviżjoni tal-iskemi rispettivi tagħhom. 3.2. Riforma tal-iskemi ta' għajnuna Ir-reviżjoni tad-Deċiżjonijiet kellha fil-mira s-simplifikazzjoni tal-iskemi, u l-konformità tal-awtorizzazzjonijiet mal-għanijiet tal-Att ta' Adeżjoni. Fir-rigward tas-simplifikazzjoni, ir-riformulazzjonijiet iffinalizzati fl-2009 u fl-2010 ġabru flimkien mill-ġdid setturi differenti ta' produzzjoni u speċifikaw ir-rati ta' għajnuna medja massima għaż-żoni kollha li jirċievu l-għajnuna tal-Finlandja u l-Isvezja, rispettivament. Qabel, id-Deċiżjonijiet kienu jiddistingwu l-għajnuna bejn ir-reġjuni u bejn dik għal kull unità ta' produzzjoni. F'dan il-kuntest, l-awtoritajiet nazzjonali ngħataw mandat biex jidentifikaw il-kundizzjonijiet speċifiċi u l-kriterji dettaljati, abbażi tal-livell ta' tfixkil naturali, biex jiddistingwu l-ammonti tal-għajnuna. Il-kriterji oġġettivi marbuta mas-severità tat-tfixkil naturali ġew ikkomunikati lill-Kummissjoni miż-żewġ pajjiżi. B'rabta mal-konformità tal-awtorizzazzjonijiet mal-objettivi stabbiliti fl-Att ta' Adeżjoni, ir-reviżjoni tal-awtorizzazzjonijiet tal-produzzjoni u tal-ħlasijiet żvelat li fiż-żona tal-Finlandja li tirċievi l-Għajnuna, b'mod ġenerali, il-produzzjoni kienet inżammet, għalkemm kien seħħ ċertu ċaqliq lejn in-naħa ta' isfel fiż-żona. F'ċertu oqsma, partikolarment dak tal-ħnieżer u t-tjur, il-produzzjoni kienet, madankollu, żdiedet b'mod sostanzjali, u dan parzjalment minħabba l-Għajnuna. Dan, flimkien mal-iżviluppi fil-ħlasijiet oħra liż-żona li tirċievi l-Għajnuna wasslu għal tnaqqis tal-awtorizzazzjoni għall-ħlas annwali massimu għall-Finlandja minn EUR 448.59 miljun għal 358 miljun. Ukoll, l-għajnuna lill-oqsma tal-ħnieżer u t-tjur ġiet diżakkopjata mit-tip ta' produzzjoni. Ir-reviżjoni żvelat ukoll li, fiż-żona tal-Għajnuna tal-Isvezja, il-livelli ta' produzzjoni kienu qed jonqsu, speċjalment fil-qasam tal-ħalib, li huwa l-aktar qasam li jingħata appoġġ. Dan indika li l-miri tal-Artikolu 142 fir-rigward taż-żamma tal-produzzjoni agrikola ma ntlaħqux. Għalhekk, abbażi tal-proposta mill-awtoritajiet Svediżi, ir-reviżjoni tad-Deċiżjoni ffinalizzata fl-2010 tippermetti li l-għajnuna tiġi kkonċentrata fuq il-produzzjoni li għad fadal biex jitwaqqaf dan it-tnaqqis. 4. GĦAJNUNA NORDIKA FIL-FINLANDJA 2006-2010 4.1. Awtorizzazzjonijiet mogħtija Fil-bidu tal-perjodu ta' ħames snin, id-Deċiżjoni C(2002)404 awtorizzat lill-Finlandja sabiex, fuq bażi annwali, tħallas għajnuna totali ta' EUR 448.59 miljun. Id-Deċiżjoni speċifikat fatturi ta' għajnuna u ta' produzzjoni permessi għal kull sottoreġjun (mhux murija). Id-Deċiżjoni C(2009)3067 (emendata bid-Deċiżjoni C(2009)9122) bdiet tapplika mill-1 ta' Jannar 2009 u awtorizzat l-għajnuna kif muri fit-Tabella 1. Id-dispożizzjoni dwar il-ħalib bdiet tapplika mill-1 ta' April 2009 u d-dispożizzjonijiet dwar l-annimali li jixtarru, l-ortikultura, il-produzzjoni tal-għelejjel u għajnuna oħra bdiet tapplika mill-1 ta' Jannar 2010. Tabella 1: Għajnuna annwali awtorizzata skont id-Deċiżjoni C2009/3067/KE || Għajnuna medja massima permessa/unità || Unità || Għajnuna massima permessa (mEUR) || Għadd massimu ta' fatturi eliġibbli ta' produzzjoni 1. ĦALIB || 10.9 || cents/kg || 193.7 || 1 776 765 t[9] 2. Annimali li jixtarru || || €/LU || 73.7 || Bovini || 412 || || || 179 160 LU Nagħaġ, mogħoż || 533 || || Żwiemel || 277 || || 3. ĦNIEŻER U TJUR[10] || 266 || €/LU || 37.0 || 4. ortikultura || || || 25.4 || Serer || 11.3 || €/m2 || || 202.9 ha Ħażna ta' prodotti ortikulturali || 18.5 || €/m3 || || 5. PRODUZZJONI TAL-GĦELEJJEL || || €/ha || 58,3 || Għajnuna ġenerali bbażata fuq ettaru || 37 || || || 881 825 ha Għajnuna għal ċerti għelejjel[11] || 145 || || || 62 475 ha Għajnuna għal bdiewa żgħażagħ || 36 || || || 6. GĦAJNUNA OĦRA || || || 14.9 || Renni || 36 || €/annimal || || 171 100 annimal Kumpens għal ħsarat ikkawżati minn karnivori fuq merħla ta' renni[12] || || || || Għajnuna għal trasport ta' ħalib u laħam || || || || Il-ħarsien tas-servizzi għall-bhejjem || || || || Ħażna ta' berries slavaġ, faqqiegħ || 0.10–0.42 || €/kg || || Għajnuna oħra[13] || || || || Totali || || || 358 || 4.2. Għajnuna mogħtija Għajnuna Nordika Matul is-snin 2006-2009, l-Għajnuna annwali totali mħallsa kienet madwar EUR 326 miljun (minn EUR 448.59 miljun awtorizzati), filwaqt li żdiedet għal EUR 338 miljun fl-2010 (minn EUR 358 miljun awtorizzati) (Tabella 2). Tabella 2: Għajnuna Nordika mogħtija fil-Finlandja (mEUR) Qasam appoġġjat || 2006 || 2007 || 2008 || 2009 || 2010 Ħalib || 159 || 159 || 159 || 159 || 161 Annimali li jixtarru || 65 || 66 || 66 || 68 || 71 Ħnieżer, tjur || 36 || 35 || 35 || 33 || 32 Ortikultura || 21 || 20 || 21 || 20 || 22 Produzzjoni ta’ għelejjel || 42 || 43 || 42 || 41 || 42 Għajnuna oħra || 3.5 || 3.7 || 4 || 4.2 || 11 Totali || 326.7 || 326.6 || 326.5 || 325.8 || 338.1 Bħala konklużjoni, l-għajnuna Nordika annwali mogħtija fil-Finlandja rrispettat il-livelli massimi stabbiliti fid-Deċiżjonijiet. Ta' min jinnota li għal dawk is-setturi fejn il-produzzjoni totali qabżet l-għadd awtorizzat ta' fatturi eliġibbli ta' produzzjoni, beda japplika tnaqqis pro-rata tal-għajnuna għal kull unità ta' fattur ta' produzzjoni, biex jiġi rispettat il-limitu finanzjarju awtorizzat mid-Deċiżjoni. Appoġġ totali fiż-żona tal-Għajnuna Nordika L-agrikoltura fiż-żoni li jingħataw l-appoġġ fl-iskemi ta' Għajnuna tibbenifika wkoll minn strumenti ffinanzjati mill-UE, b'mod partikolari ż-żewġ pilastri li jaqgħu taħt il-PAK. Minn fost il-miżuri tat-tieni pilastru, il-miżuri ta' appoġġ għal żoni żvantaġġjati (LFA) u dawk agriambjentali (AE) għandhom importanza partikolari għall-qasam agrikolu fiż-żoni li jingħataw l-appoġġ. Id-Deċiżjoni C 2000/405[14] iffissat il-livell massimu ta' appoġġ annwali totali fiż-żona tal-Għajnuna għal EUR 1118.9 miljun (il-livell tal-1993). Tabella 3 turi li l-għajnuna mogħtija fiż-żona tal-Għajnuna fis-snin 2006-2010 skont il-bażi legali użata, kienet tirrispetta l-livell massimu stabbilit fid-Deċiżjoni. Tabella 3: Sommarju tal-għajnuna annwali totali mogħtija fil-Finlandja, inkluż għajnuna tal-UE (mEUR) Tip ta' għajnuna mogħtija || 2006 || 2007 || 2008 || 2009 || 2010 Għajnuna diretta, iffinanzjata kompletament mill-UE || 350.3 || 278.9 || 281.3 || 283.8 || 278.5 LFA, inkluż supplimenti nazzjonali || 308.7 || 309.1 || 309.5 || 308.9 || 308.1 Appoġġ AE || 164.9 || 153.5 || 162.7 || 164.6 || 167.1 Għajnuna Nordika[15] || 326.7 || 326.6 || 326.5 || 325.8 || 338.1 Totali || 1 150.6[16] || 1 068.1 || 1 080.6 || 1 083.1 || 1 092.6 4.3. Volumi ta' produzzjoni fiż-żona li tirċievi l-Għajnuna Nordika Qasam tal-ħalib Madwar 80 % tal-ħalib fil-Finlandja huwa prodott fiż-żona li tirċievi l-Għajnuna. Is-sehem kien pjuttost stabbli matul il-ħames snin, b'żieda żgħira ġenerali lejn l-aħħar tal-perjodu. Madankollu, il-produzzjoni hija kkonċentrata fiż-żona C2. Matul il-perjodu ta' ħames snin, il-produzzjoni tal-ħalib kienet l-ogħla matul l-2006/2007 u l-anqas fis-sena ta' kummerċjalizzazzjoni 2008/2009 (1 813 vs. 1 756 elf tunnellata). Il-produzzjoni qabżet il-livell ta' referenza stabbilita fi tliet snin ta' kummerċjalizzazzjoni; fl-2006/2007, 2009/2010 u fl-2010/2011. L-eċċess fl-2010/2011 kien dak ta' 1.5 %. Figura 2: L-iżvilupp tal-produzzjoni tal-ħalib matul is-snin ta' kummerċjalizzazzjoni 2006/2007-2010/2011 fiż-żona li tirċievi l-għajnuna Nordika tal-Finlandja Annimali li jixtarru Id-Deċiżjoni riveduta tal-2009 li tawtorizza l-għajnuna ġabret flimkien il-fatturi ta' produzzjoni għall-bovini, nagħaġ, mogħoż u żwiemel. F'dan il-grupp, il-produzzjoni tal-bovini bdiet tiżdied, filwaqt li l-produzzjoni tan-nagħaġ, mogħoż u ż-żwiemel naqset ftit. Il-produzzjoni tal-laħam taċ-ċanga fir-reġjun ta' Għajnuna varjat matul il-perjodu ta' ħames snin. Il-livell tal-2010 kien madwar 2 % aktar baxx mil-livell tal-2006, filwaqt li niżel bi 8.8 % fil-bqija tal-Finlandja. L-għadd ta' baqar li jreddgħu żdied kullimkien fil-Finlandja, iżda l-akbar tkabbir seħħ fir-reġjun C, b'55 %. L-annimali l-oħra li jixtarru baqgħu pjuttost stabbli matul il-perjodu 2006-2010. Il-produzzjoni ġenerali ta' annimali li jixtarru kienet dik ta' 173 774 LU fl-2010, jiġifieri xorta 3 % taħt il-livell massimu awtorizzat ta' produzzjoni appoġġjata. Figura 3: L-iżvilupp ta' produzzjoni ta' annimali li jixtarru fl-2006-2010 fiż-żona tal-Finlandja li tirċievi l-Għajnuna Nordika Ħnieżer u tjur Il-produzzjoni ta' ħnieżer u tjur diġà kienet żdiedet b'mod sostanzjali qabel dan il-perjodu ta' ħames snin u qabżet il-livell ta' referenza b'50-70 % tul bosta snin. Il-produzzjoni tal-laħam tal-majjal hija kkonċentrata f'żoni ta' produzzjoni taċ-ċereali li jinsabu fl-aktar partijiet 'l isfel tas-sottoreġjuni ta' Għajnuna. Fl-2006, il-produzzjoni tal-majjal kienet dik ta' 90.9 miljun kg u kompliet tiżdied fis-snin ta' wara hekk kif laħqet it-93.6 miljun kg fl-2010. Ukoll, il-produzzjoni tat-tjur hija kkonċentrata fl-aktar partijiet 'l isfel taż-żoni ta' Għajnuna. Il-produzzjoni żdiedet kważi b'mod kontinwu, minn 34.6 għal 40.4 miljun kg mill-2006-2010. L-għajnuna għal dan il-grupp ġiet diżakkopjata mill-produzzjoni mill-2009, u l-livell tal-għajnuna ġie ffissat għal dak tal-2007. Minbarra dan, id-Deċiżjoni tipprovdi għal limitu massimu ta' produzzjoni fl-irziezet li jirċievu għajnuna diżakkoppjata u li jkun iffissat għal-livell tal-2007 (139 200 LU). Il-produzzjoni fl-2010 kienet 135 066 LU, 97 % tal-livell fiss tal-2007. Ortikultura Il-produzzjoni ortikulturali hija produzzjoni żgħira u speċjalizzata fil-Finlandja, b'għadd limitat ta' impriżi tas-serer. Hija responsabbli għal madwar 6 % tal-għajnuna u 72 % tal-produzzjoni sseħħ fir-reġjun C1. Iż-żona ta' produzzjoni ortikulturali annwali varjat bejn 207 u 211 ha fil-perjodu ta' ħames snin, u b'hekk qabżet ftit il-livell ta' referenza ta' 203 ha (b'massimu ta' 8 ha jew 4% tal-livell ta' referenza). Produzzjoni ta’ għelejjel L-għajnuna Nordika għall-produzzjoni tal-għelejjel tinkludi "għajnuna ġenerali bbażata fuq ettaru", "għajnuna għall-bdiewa żgħażagħ" u "għajnuna għal ċerta għelejjel", hekk kif definita fid-Deċiżjoni. Fir-rigward ta' "għajnuna ġenerali bbażata fuq ettaru", l-EAU appoġġjata fir-reġjun li jirċievi l-għajnuna baqgħet stabbli ħafna matul il-perjodu ta' ħames snin (630 000-650 000 ha), għalkemm it-tnaqqis fl-EAU, meta mqabbel mal-livell ta' referenza ta' qabel l-adeżjoni, kien sostanzjali (30 %). Għall-"għajnuna għall-bdiewa żgħażagħ", mhemmx livell massimu ta' fatturi eliġibbli tal-produzzjoni stabbiliti fid-Deċiżjoni u ma jista' jsir l-ebda tqabbil. Fir-rigward tal-"għajnuna għal ċerti għelejjel", fl-2010, l-erja koperta qabżet l-għadd massimu ta' fatturi eliġibbli ta' produzzjoni b'60 %. Dan l-ogħla livell ta' produzzjoni ta' "ċerta għelejjel" intlaħaq minħabba bidla fis-sitwazzjoni tas-suq, li wasslet għal aktar interess fil-produzzjoni taż-żejt taż-żerriegħa fl-2010. Il-qamħ huwa responsabbli għal 35-45 % tal-erja ta' produzzjoni u baqa' stabbli matul dan il-perjodu ta' ħames snin. Għajnuna oħra Il-produzzjoni tar-renni baqgħet relattivament stabbli, hekk kif varjat minn 151 589 għal 154 971 annimal matul il-perjodu ta' ħames snin, li huwa 10 % anqas mill-għadd massimu ta' fatturi eliġibbli ta' produzzjoni stabbiliti fid-Deċiżjoni. Il-parti li jifdal tal-għajnuniet l-oħra mhijiex direttament marbuta mal-produzzjoni. Konklużjonijiet dwar il-volumi ta' produzzjoni Bħala konklużjoni, il-produzzjoni totali tal-oqsma appoġġjati żdiedet fiż-żona li tirċievi l-Għajnuna matul dan il-perjodu ta' ħames snin, u qabżet l-għadd massimu ta' fatturi eliġibbli ta' produzzjoni għall-ħalib, l-ortikultura u "ċerti għelejjel". Dan l-eċċess fil-produzzjoni kien minuri għall-ħalib u l-ortikultura (1-4 % matul il-perjodu), iżda wieħed sostanzjali għal "ċerta għelejjel" fl-2010 (60 %). Iż-żieda rappurtata fil-produzzjoni ma tistax tkun allokata lill-Għajnuna biss, hekk kif il-livelli ta' għajnuna għal kull unità tnaqqsu pro-rata f'dawk l-oqsma fejn inqabeż l-għadd massimu ta' fatturi eliġibbli ta' produzzjoni. 4.4. Żvilupp tal-ekonomija agrikola fir-reġjun tal-Għajnuna Nordika Fl-2010, fil-Finlandja, kien hemm 62 300 razzett, li 58 % minnhom kienu fiż-żona tal-Għajnuna; nuqqas ta' 9 % mill-2006 kemm fil-livell nazzjonali kif ukoll fiż-żona tal-Għajnuna. L-EAU baqgħet l-istess, filwaqt li l-għadd ta' ha/razzett żdied, li jindika aġġustament strutturali. L-iċken razzett jinsab fl-aktar parti 'l fuq tar-reġjun li jirċievi l-Għajnuna. Il-produzzjoni ġiet imħarsa għalkemm din tkun ta' sfida akbar fiż-żoni li jinsabu aktar 'il fuq, minkejja l-livelli ogħla ta' għajnuna kemm għall-bhejjem kif ukoll għall-produzzjoni tal-pjanti. L-Għajnuna hija importanti sabiex jinħoloq l-introjtu għar-razzett fir-reġjun; madwar żewġ terzi tal-introjtu tad-detenturi tar-razzett ġejjin minnha. L-ammonti ta' għajnuna/razzett qed jiżdiedu, partikolarment għall-produzzjoni tal-bhejjem. Ir-raġuni għal dan huwa, fuq kollox, l-iżvilupp strutturali. L-ammont ta' produzzjoni tal-bhejjem żdied fin-naħa ta' fuq; kien responsabbli għal aktar minn 80 % tad-dħul minn bejgħ agrikolu. Il-proporzjon għajnuna Nordika/valur nett miżjud tar-razzett (FNVA) varja bejn 0.41 u 0.52 matul l-2006-2010. L-FNVA għal kull unità ta' xogħol annwali (FNVA/UXA) fir-reġjun żdied bi kważi 15 % mill-2006 sal-2007, iżda reġa' naqas wara l-2008 biex fl-2010 laħaq livell li kien 3 % ogħla mill-bidu tal-perjodu. F'ċertu partijiet tar-reġjun li jirċievi l-Għajnuna, it-tnaqqis fil-popolazzjoni kien ta' >4 % matul il-perjodu ta' reviżjoni, u 76 % tal-muniċipalitajiet esperjenzaw tnaqqis fil-popolazzjoni meta mqabbel mal-44 % fin-naħa t'isfel tal-Finlandja. Il-proporzjon ta' xogħlijiet fl-agrikoltura fit-Tramuntana huwa aktar minn 3 darbiet aktar minn dak tan-Nofsinhar, u ċkien aktar. B'mod ġenerali, kien hemm tibdil pożittiv fl-impjieg iżda x-xogħlijiet jinħolqu fil-bliet prinċipali u mhux fiż-żoni rurali. L-issuktar ta' produzzjoni agrikola fiż-żona li tirċievi l-Għajnuna żamm bosta servizzi ambjentali u l-pajsaġġ agrikolu miftuħ, li huwa rari fir-reġjun. Il-bdiewa jqisu li l-akbar bidla fl-attivitajiet tagħhom f'dawn l-aħħar snin seħħet bil-fatt li għamlu l-attivitajiet tagħhom aktar ekoloġiċi Hemm enfasi kemxejn akbar fir-reġjun li jirċievi l-għajnuna Nordika milli fil-bqija tal-Finlandja fuq il-miżuri li jaffettwaw il-pestiċidi u l-emissjonijiet fl-arja; fir-reġjun l-aktar 'il fuq, id-diversità u l-preservazzjoni tal-pajsaġġ huma enfasizzati ħafna. 5. Għajnuna Nordika fl-Isvezja 2006-2010 5.1. Awtorizzazzjonijiet mogħtija Fil-bidu tal-perjodu ta' ħames snin, id-Deċiżjoni 96/228/KE (kif emendata) awtorizzat lill-Isvezja biex tħallas SEK 318.67 miljun/sena (EUR 35.41 miljun). Id-Deċiżjoni speċifikat ukoll l-għajnuna u l-fatturi eliġibbli ta' produzzjoni, permessi għal kull sottoreġjun (mhux murija). Mill-1 ta' Lulju 2010, id-Deċiżjoni C(2010)6050 awtorizzat lill-Isvezja tħallas l-għajnuna kif muri fit-Tabella 4 hawn taħt. Tabella 4: Għajnuna awtorizzata/sena f'konformità mad-Deċiżjoni C(2010)6050 || Għajnuna medja massima permessa/unità[17] || Unità || Għajnuna nazzjonali[18] mSEK/sena || Fatturi eliġibbli ta' produzzjoni massimi 1. Qasam tal-ħalib || || || 295.67 || 450 000 t – Ħalib tal-baqar || 0.73 || SEK/kg – Bdabad[19] || 500 || SEK/ras – Għajnuna għal trasport tal-ħalib tal-baqar || 0.039 || SEK/kg 2. Ħnieżer, tjur[20] || 1 350 || SEK/LU || 20.97 || 16 532 LU 3. Frott artab, ħxejjex || 2 800 || SEK/ha || 2.03 || 750 ha 5.2. Għajnuna mogħtija Għajnuna Nordika L-ammonti totali annwali mħallsa bħala Għajnuna kienu jvarjaw bejn SEK 263.29 - 289.89 miljun (EUR 29.25-32.21 miljun) matul il-perjodu (Tabella 5). L-għajnuna mogħtija laħqet l-aktar livell baxx tagħha fl-2009, iżda fl-2010 żdiedet wara r-reviżjoni tal-iskema ta' Għajnuna. Tabella 5: Għajnuna Nordika skont is-settur, mSEK Qasam appoġġjat || 2006 || 2007 || 2008 || 2009 || 2010 Ħalib || 274.22 || 257.46 || 249.66 || 248.27 || 264.36 Ħnieżer, tjur || 14.51 || 14.09 || 12.75 || 13.97 || 14.70 Frott artab, ħxejjex || 1.16 || 1.12 || 1.14 || 1.05 || 1.04 Totali || 289.89 || 272.67 || 263.55 || 263.29 || 280.10 Bħala konklużjoni, l-għajnuna Nordika annwali mogħtija fl-Isvezja dejjem irrispettat l-għajnuna massima permessa mid-Deċiżjonijiet. Appoġġ totali fiż-żona li tirċievi l-Għajnuna Nordika L-agrikoltura fiż-żoni li jingħataw l-appoġġ fl-iskema ta' Għajnuna tibbenifika wkoll mill-istrumenti ffinanzjati mill-UE, b'mod partikolari miż-żewġ pilastri fil-kuntest tal-PAK (Tabella 6). Mill-miżuri tat-tieni pilastru, l-appoġġ għal żoni żvantaġġjati (LFA) u l-miżuri agroambjentali (AE) għandhom importanza partikolari. Fid-Deċiżjoni C(2010)6050, mhemmx iffissat limitu ta' appoġġ totali għar-reġjun li jirċievi l-Għajnuna. Segwitu ex post tal-livell tal-għajnuna tal-UE ilu jseħħ sa mill-2003. Tabella 6: Sommarju tal-għajnuna mogħtija fl-Isvezja, inkluż l-għajnuna Komunitarja, mSEK Tip ta’ għajnuna || 2006 || 2007 || 2008 || 2009 || 2010 Ħlas ta' kumpens (LFA) || 299 || 314 || 309 || 302 || 313 Appoġġ prinċipali AE (pajsaġġ agrikolu miftuħ u varjat/newb il-bwar) || 270 || 282 || 278 || 276 || 298 Għajnuna Nordika[21] || 290 || 273 || 264 || 263 || 280 Totali || 860 || 869 || 850 || 841 || 891 L-appoġġ totali kkombinat ivarja minn sena għal sena iżda ma jsegwix xejra konsistenti u ilu fl-istess firxa sa mill-1997. 5.3. Volumi ta' produzzjoni fiż-żona li tirċievi l-Għajnuna Qasam tal-ħalib It-tnaqqis fil-produzzjoni tal-ħalib fir-reġjun li jirċievi l-Għajnuna matul il-perjodu kien ta' 11 % (Figura 4), meta mqabbel mat-8 % għall-pajjiż kollu. L-akbar tnaqqis seħħ fil-parti l-aktar 'l isfel taż-żona li tirċievi l-Għajnuna, tnaqqis ta' 20 %. Il-produzzjoni għada qed tonqos, u għadu kmieni wisq għal konklużjoni dwar jekk l-awtorizzazzjoni tal-Għajnuna riveduta hijiex se tħalli effett. Id-dejta li nġabret dwar l-Għajnuna mogħtija biex il-ħalib jiġi trasportat mill-irziezet lejn l-ewwel punt ta' ġabra mhijiex preċiża biżżejjed biex tiġi rrapurtata. Figura 4: Il-produzzjoni tal-ħalib (inkluż ħalib tal-bodbod) bl-appoġġ matul l-2006-2010 fiż-żona Svediża li tirċievi l-Għajnuna. Il-livell ta' referenza huwa l-għadd massimu ta' fatturi eliġibbli ta' produzzjoni stabbiliti fid-Deċiżjoni C(2010)6050. Ħnieżer u tjur Il-produzzjoni tibqa' pjuttost stabbli iżda ferm taħt l-għadd massimu ta' fatturi eliġibbli ta' produzzjoni ta' 16 532 LU, u wkoll aktar baxxa mill-perjodu preċedenti ta' 5 snin fejn il-produzzjoni kienet madwar 13 500 LU. L-għadd ta' LU li jirċievu appoġġ fil-qasam tal-ħnieżer u t-tjur kien qrib 11 500, jew madwar 70 % tal-massimu. Frott artab u ħxejjex L-għadd ta' ettari li jirċievu appoġġ fejn isseħħ produzzjoni ta' frott artab u ħxejjex naqas minn 414 għal 376 ettaru matul il-perjodu. Il-produzzjoni varjat madwar dawn il-livelli matul dawn l-aħħar 10 snin, u tinsab f'livell li huwa biss madwar nofs tal-għadd massimu ta' fatturi ta' produzzjoni eliġibbli. Konklużjonijiet dwar il-volumi ta' produzzjoni Fir-rigward tal-ħalib, il-volumi ta' produzzjoni naqsu matul il-perjodu ta' ħames snin. Iż-żewġ oqsma l-oħra baqgħu relattivament stabbli għalkemm il-produzzjoni varjat minn sena għal sena. L-oqsma kollha jinsabu ferm taħt l-għadd massimu ta' fatturi eliġibbli ta' produzzjoni. 5.4. Żvilupp tal-ekonomija agrikola fir-reġjun li jirċievi l-Għajnuna Iż-żona tal-Isvezja li tirċievi l-Għajnuna għandha densità baxxa tal-popolazzjoni, limitazzjonijiet fil-potenzjal għall-iżviluppi ekonomiċi u kundizzjonijiet ħżiena għall-agrikoltura. L-istruttura tal-irziezet hija kkaratterizzata minn ħbula art iżgħar, aktar mifruxa u irregolari mis-sitwazzjoni medja fl-Isvezja. Dan iwassal biex l-ispejjeż ikunu ogħla, ukoll għat-trasport fl-irziezet minħabba d-distanzi bejn dawn il-ħbula art. Il-prestazzjoni tal-produzzjoni agrikola totali naqset b'10 % matul il-perjodu ta' ħames snin. Il-prodott agrikolu ewlieni fiż-żona huwa l-ħalib u l-għadd ta' produtturi naqas minn 1 523 għal 1 056; mill-2001, naqas b'aktar minn nofs. Is-sehem tal-produtturi tal-ħalib taż-żona li tirċievi l-Għajnuna fl-Isvezja kien dak ta' madwar 19 % filwaqt li s-sehem ta' produzzjoni kien ta' 14 %, li huwa rifless fl-għadd medju ta' baqar għal kull razzett; 45.2 vs. 62.4 fil-pajjiż kollu fl-2009. L-iżvilupp fid-dħul tar-razzett tal-bdiewa tal-ħalib naqas ħafna. Il-produzzjoni tal-ħnieżer għall-qatla, matul il-perjodu, naqset għal 67 produttur fl-2010, u ftit biss baqgħu fiż-żona li tirċievi l-appoġġ nru 1. L-għadd ta' rziezet li jirċievu appoġġ għall-ħnieżer femminili naqas minn 74 għal 60, għalkemm l-għadd ta' ħnieżer femminili żdied b'20 %, hekk kif dan jindika aġġustament strutturali. Fiż-żona li tirċievi l-Għajnuna, u li hija ddominati mill-foresti, l-art użata għall-produzzjoni agrikola tikkontribwixxi għall-ħarsien ta' pajsaġġ miftuħ li jiffavorixxi l-bijodiversità u x-xenarju. Madankollu, iż-żona ta' art użata għall-biedja alternata naqset bi 12 % matul il-perjodu ta' ħames snin; il-mergħat naqsu b'40 %. Il-prattiki agrikoli fiż-żoni li jirċievu l-appoġġ huma kkaratterizzati minn produzzjoni inqas intensiva u l-għelieqi huma ddedikati prinċipalment għat-tħawwil ta' ħaxix u għar-ragħi. Dawn normalment iserrħu fuq livell aktar baxx ta' użu ta' pestiċidi u fertilizzanti. Għalhekk l-impatt ambjentali huwa anqas mill-impatt ta' attivitajiet agrikoli f'partijiet oħra tal-pajjiż. Matul il-perjodu 2000-2009, l-iżvilupp tal-popolazzjoni tar-reġjun li jirċievi l-appoġġ kien aktar dgħajjef minn dak tal-bqija tal-pajjiż, bi tnaqqis ta' 5.5 % fiż-żoni l-aktar rurali. L-għadd ta' nies impjegati fil-qasam tal-agrikoltura naqas bi 15.2 % fiż-żona li tirċievi l-appoġġ mill-2000-2008, filwaqt li l-impjieg naqas fil-qasam tal-forestrija. 6. Konklużjonijiet Dan ir-rapport jagħti rendikont tal-awtorizzazzjonijiet tal-għajnuna Nordika mogħtija lill-Finlandja u l-Isvezja fil-perjodu 2006-2010 u tar-riżultati miksuba. Dan ir-rapport tfassal abbażi tad-dejta mogħtija mill-awtoritajiet tal-Istat Membru skont l-Artikolu 143(2) tal-Att ta' Adeżjoni. 6.1. Il-Finlandja Fir-rigward tal-implimentazzjoni tal-iskema ta' għajnuna Nordika għall-Finlandja, il-Kummissjoni tinnota li: 1. Konformità mal-għajnuna massima permessa mill-awtorizzazzjonijiet tal-Kummissjoni: l-ammonti totali tal-Għajnuna mħallsa, u l-appoġġ totali fiż-żona li tirċievi l-għajnuna Nordika matul il-perjodu 2006-2010, kienu jirrispettaw l-għajnuna massima permessa awtorizzata u l-livelli ta' referenza definiti fid-Deċiżjonijiet tal-Kummissjoni C(2009)3067 u 2002/404/KE rispettivi. 2. Konformità mal-għadd massimu ta' fatturi eliġibbli ta' produzzjoni: il-produzzjoni totali fiż-żona li tirċievi l-Għajnuna qabżet l-għadd massimu ta' fatturi eliġibbli ta' produzzjoni għall-ħalib, l-ortikultura u "ċerti għelejjel". Sabiex jiġi evitat li jinqabżu l-ammonti totali rispettivi tal-ħlasijiet awtorizzati, il-Finlandja applikat tnaqqis pro-rata tal-ħlas għal kull unità ta' fattur ta' produzzjoni. Filwaqt li din is-sistema żgurat li l-obbligu tal-pajjiż fir-rigward tal-ammonti totali massimi tal-għajnuna mħallsa dejjem ikun rispettat, ma waqqfitx l-għajnuna milli tiġi estiża, għalkemm f'livell imnaqqas, għall-produzzjoni kollha. 3. Ksib tal-objettivi tal-iskema ta' għajnuna: b'mod ġenerali, l-għajnuna Nordika fil-Finlandja kkontribwixxiet għaż-żamma tal-livelli ta' produzzjoni fiż-żona. Madankollu, hekk kif il-produzzjoni totali żdiedet f'uħud mill-oqsma appoġġjati, filwaqt li ġie osservat ċaqliq 'l isfel fiż-żona tal-għajnuna Nordika, l-implimentazzjoni tal-iskema u l-kriterji applikati sabiex jiddistingwu l-Għajnuna għandhom ikunu segwiti mill-qrib. 6.2. L-Isvezja Fir-rigward tal-implimentazzjoni tal-iskema ta' għajnuna Nordika għall-Isvezja, il-Kummissjoni tinnota li: 1. Konformità mal-għajnuna massima permessa mill-awtorizzazzjonijiet tal-Kummissjoni: l-ammonti totali tal-għajnuna Nordika mħallsa matul il-perjodu 2006-2010 irrispettaw il-limitu stabbilit għall-għajnuna massima permessa awtorizzata fid-Deċiżjonijiet tal-Kummissjoni 96/228/KE u C(2010)6050. 2. Konformità mal-għadd massimu ta' fatturi eliġibbli ta' produzzjoni: l-għadd massimu ta' fatturi eliġibbli ta' produzzjoni li jirċievu l-għajnuna ġeneralment kien rispettat fl-oqsma kollha li jirċievu l-għajnuna Nordika. 3. Ksib tal-objettivi tal-iskema ta' għajnuna: l-Għajnuna mogħtija fl-Isvezja ma żammitx il-livelli ta' produzzjoni. Id-Deċiżjoni riveduta C(2010)6050 tista' tikkontribwixxi biex din ix-xejra tinbidel, iżda għadu kmieni wisq biex ikun hemm konklużjoni dwar l-effetti. Għaż-żewġ pajjiżi, il-kontinwazzjoni tal-produzzjoni agrikola tikkontribwixxi għaż-żamma ta' pajsaġġ miftuħ u ġestit sew fiż-żona li tirċievi l-għajnuna Nordika ddominata mill-foresti. Iż-żamma ta' pajsaġġ miftuħ hija tajba għall-bijodiversità u għall-impressjoni ġenerali tal-pajsaġġ. Abbażi tal-informazzjoni provduta mill-awtoritajiet nazzjonali, il-Kummissjoni tqis li, b'mod ġenerali, l-awtoritajiet applikaw id-Deċiżjoni 2002/404/KE u d-Deċiżjoni C(2009)3067, fir-rigward tal-Finlandja, u d-Deċiżjoni 96/228/KE u C(2010)6050, fir-rigward tal-Isvezja, dwar l-għajnuna lir-reġjuni tat-Tramuntana b'mod sodisfaċenti. [1] ĠU C 241, 29.08.1994 [2] Il-Finlandja COM(2002) 102, 25.02.2002, l-Isvezja COM(2002) 105, 01.03.2002 [3] Il-Finlandja COM(2007) 459, 31.7.2007, l-Isvezja COM(2007) 416, 31.7.2007 [4] ĠU L 126, 9.6.1995, p. 35. [5] ĠU L 139, 29.5.2002, p. 38 [6] ĠU L 76, 26.3.1996, p. 29 [7] Minħabba t-tibdil fid-definizzjoni tal-EAU, din iċ-ċifra naqset meta mqabbla mar-rapport preċedenti. [8] http://ec.europa.eu/agriculture/eval/reports/nordic/index_en.htm [9] F'sena tas-suq [10] Għajnuna diżakkopjata. Kwantità ta' referenza ≤ 139 200 LU [11] Ċereali (minbarra xgħir, ħafur, ċereali mħallta), żerriegħa taż-żejt, għelejjel oħra taż-żejt, proteini, għelejjel fibrużi. Pitravi, patata tal-lamtu, tuffieħ fir-reġjuni C1, C2, C2 fit-Tramuntana. Ħxejjex tar-raba' fir-reġjuni C1-C4. [12] Għajnuna Massima permessa EUR 5 m [13] Skolts, għajxien naturali, trobbija tar-renni [14] ĠU L 154, 27.6.2000, p.23 [15] Livell ta' referenza ta' EUR 448.59 m sal-2008, EUR 358 m mill-1 ta' Jannar, 2009 [16] Matul is-sena kalendarja 2006, tħallset l-għajnuna diretta għas-snin 2005 u 2006 [17] Għajnuna/unità jistgħu jkunu differenzjati skont ir-reġjun fil-limiti tal-medja massima [18] Għajnuna massima permessa: 318.67 mSEK [19] Bdabad għall-produzzjoni tal-ħalib (~ 800 kg ħalib/bodbod/sena) [20] 1 tiġieġa li tbid = 0.01, ħanżira = 0.33, ħanżir għall-qatla = 0.10 LU [21] Livell ta’ referenza: 318.67 mSEK